ཕྱི་ཟླ་དང་པོའི་ཚེས་༡་ཉིན་ཨ་མི་རི་ཀའི་གཞུང་གྲོན་དངུལ་རྩིས་གསར་པ་གཏན་འབེབས་བྱས་ཚར་དགོས་པ་དང་།གལ་ཏེ་སྲིད་འཛིན་ཨོ་བྷ་མའི་གཞུང་དང་གྲོས་ཚོགས་གོང་འོག་གི་འགོ་ཁྲིད་ཚོ་ཨ་མི་རི་ཀའི་གཞུང་གྲོན་དངུལ་རྩིས་གཏན་འབེབས་བྱེད་ཕྱོགས་ལ་གྲོས་མཐུན་མ་བྱུང་ཚེ།ཕྱི་ཟླ་དང་པོའི་ཚེས་༢་ནས་ཨ་མི་རི་ཀའི་སྤྱི་དམངས་ཡོངས་ལ་རང་བཞིན་གྱིས་དཔྱ་ཁྱལ་འཕར་ཏེ་རྒྱལ་སྲུང་གཙོ་བོར་གྱུར་པའི་གཞུང་གི་འགྲོ་གྲོན་མང་པོ་ཞིག་ཉུང་འཕྲི་བྱ་རྒྱུ་དང་།མི་མང་ལས་ཤོར་པ་ས་ཡ་མང་པོར་གཞུང་གིས་འཚོ་བའི་རོགས་དངུལ་སྤྲོད་ཀྱི་ཡོད་པའང་མཚམས་ཆད་རྒྱུ།ཨ་མི་རི་ཀའི་དཔལ་འབྱོར་སླར་གསོ་ལ་འགོག་རྐྱེན་བྱུང་སྟེ་གཡང་ལ་ལྷུང་སྲིད་པའི་ཉེན་ཀ་ཡོད་པ་མ་ཟད།ཨ་མི་རི་ཀའི་དཔལ་འབྱོར་ཉམས་རྒུད་ཀྱིས་འཛམ་གླིང་ཁྱོན་ཡོངས་ལ་སླར་ཡང་དཔལ་འབྱོར་ཉམས་རྒུད་ཀྱི་དཀའ་ངལ་ཐེངས་གཉིས་པ་ཞིག་འཕྲད་སྲིད་པའི་རྟགས་མཚན་ཐོན་ཡོད་པ་རེད།།